B-võõrkeel. Vene keel

B-võõrkeele kui teise omandatava võõrkeele õpe võimaldab õpilasel laiendada oma suhtlemisvõimalusi ja kultuurilist silmaringi, tagab juurdepääsu teadmisallikaile ning loob eeldused vahetuks suhtlemiseks, toetab edasisi õpinguid ja tegevust ühiskonnas. Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega. A-võõrkeelt( inglise keel) õppides saadud õpikogemus ja omandatud õpioskused toetavad vene keele õppimist. Samuti arvestatakse teadmisi, mida õpilane saab õpitava keele maa ja kultuuri kohta teiste õppeainete kaudu. Võõrkeele kui õppeaine ja suhtlusvahendi omandamine on tegevus, mis nõuab õppijalt pikaajalist pingutust ning aktiivset osalust.

**Keeleoskuse mõiste**

Keeleoskus jagatakse neljaks osaoskuseks: rääkimine, kuulamine, lugemine ja kirjutamine. Lisaks sellele räägitakse grammatika ja sõnavara valdamisest. Gümnaasiumis eesmärgiks keele valdamine iseseisva keelekasutaja tasemel (B - tase)

###  Hindamine

I Hindamise eesmärk on:
1) toetada õpilase arengut;
2) anda tagasisidet õpilase õppeedukuse kohta;
3) innustada ja suunata õpilast sihikindlalt õppima;
4) suunata õpilase enesehinnangu kujunemist, suunata ja toetada õpilast edasise haridustee valikul;
5) suunata õpetaja tegevust õpilase õppimise ja individuaalse arengu toetamisel;
6) anda alus õpilase järgmisse klassi üleviimiseks ning kooli lõpetamise otsuse tegemiseks.

II Hindamine on süstemaatiline teabe kogumine õpilase arengu kohta, selle teabe analüüsimine ja tagasiside andmine. Hindamine on aluseks õppe edasisele kavandamisele. Hindamisel kasutatakse mitmesuguseid meetodeid, hindamisvahendeid ja -viise. Hindamine on õpetamise ja õppimise lahutamatu osa.

III Õpilasel on õigus saada teavet hindamise korralduse ning saadud hinnete ja hinnangute kohta. Õpilasel on õigus teada, milline hinne või hinnang on aluseks kokkuvõtvatele hinnetele. Hindamise korraldus ning õpilaste ja vanemate hinnetest ja hinnangutest teavitamise kord sätestatakse kooli kodukorras ning hinnete ja hinnangute vaidlustamise kord määratakse kooli õppekavas.

Hindamise funktsiooni järgi eristatakse **kokkuvõtvat**  ja **kujundavat**  hindamist.

* Kokkuvõttev hindamine vaatab tagasi õpitule, annab hinnangu õppeprotsessi tulemuslikkusele. Kokkuvõttev hindamine seisab õppeprotsessist eraldi. Hinnatakse tavaliselt mingi ühiku (teema, peatüki, kursuse, kooliastme) lõpus ning tehakse kokkuvõtte sellest, mida õpilane sel ajal teab või oskab.
* Kujundav hindamine vaatab ettepoole, andes tagasisidet mitte ainult hetkeseisu, vaid ka selle kohta, kuhu edasi minna ja kuidas seda teha. See näitab, kuidas õppimist efektiivsemaks muuta ja paremaid tulemusi saavutada. Kujundav hindamine on õppeprotsessi lahutamatu osa ja toimub selle sees. Kujundav hindamine võib toimuda ka enesehindamise vormis.

Riikliku õppekava (RÕK) üldosa loetleb hindamise kolm eesmärki:

1. toetada õpilase arengut – anda tagasisidet õpilase arengu kohta, innustada ja suunata õpilast sihikindlalt õppima, suunata õpilase enesehinnangu kujunemist ja suunata õpilast edasise haridustee valikul;
2. suunata õpetaja tegevust õpilase õppimise ja individuaalse arengu toetamisel;
3. anda alus õpilase järgmisse klassi või kursusele üleviimiseks ning põhikooli või gümnaasiumi lõpetamise otsuse tegemiseks.

### Teadmiste ja oskuste hindamine kui kokkuvõtvate hinnete alus

##### **Kokkuvõttev hindamine**

(1)Kokkuvõtva hindamise aluseks on õpilase ainealaste teadmiste ja oskuste võrdlemine ainekavas toodud oodatavate õpitulemustega ja õppele püstitatud eesmärkidega.
Kokkuvõtva hindamise alla kuuluvad ka standardiseeritud hindamisviisid (tunnikontrollid, kontrolltööd, tasemetööd, lõpueksamid ja riigieksamid).
Kokkuvõttev hindamine on õpilasele vajalik ja oluline, sest ta

* seab standardi ja eeldab selle täitmist;
* annab teada, mis õpitavast on kõige olulisem;
* motiveerib.

Üksiti teavitab kokkuvõttev hindamine ka teisi huvigruppe:

* lapsevanemat tema lapse edukusest;
* aineõpetajat ja juhtkonda klassi/kooli õppijate edasijõudmisest ning õppekava täitmisest;
* teisi koole ja õpetajaid konkreetse õpilase edasijõudmisest ja nt tema sobimisest gümnaasiumisse;
* ametnikke, kes teostavad järelevalvet.

 (2) Hindamisel viie palli süsteemis:
1) hindega „5” ehk „väga hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks **olevatele taotletavatele õpitulemustele täiel määral ja ületavad neid;**
2) hindega „4” ehk „hea” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele;
3) hindega „3” ehk „rahuldav” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele, kuid esineb puudusi ja vigu;
4) hindega „2” ehk „puudulik” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemustes esineb olulisi puudusi;
5) hindega „1” ehk „nõrk” hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemustes esineb olulisi puudusi ja areng puudub.

(3) Viie palli süsteemis hinnatavate kirjalike tööde koostamisel ja hindamisel lähtutakse põhimõttest, et kui kasutatakse punktiarvestust ja õpetaja ei ole andnud teada teisiti, koostatakse tööd nii, et

 hindega „5” hinnatakse õpilast, kes on saavutanud 90–100% maksimaalsest võimalikust punktide arvust,

 hindega „4” 75–89%,

hindega „3” 50–74%,

 hindega „2” 20–49%

 hindega „1” 0–19%.

(4) Kui hindamisel tuvastatakse kõrvalise abi kasutamine või mahakirjutamine, võib vastavat kirjalikku või praktilist tööd, suulist vastust (esitust), praktilist tegevust või selle tulemust hinnata hindega „nõrk”, kui see on ette nähtud kooli õppekavas.

(5) Kui kirjalikku või praktilist tööd, suulist vastust (esitust), praktilist tegevust või selle tulemust on hinnatud hindega „puudulik” või „nõrk” või on hinne jäänud panemata, antakse õpilasele võimalus järelevastamiseks või järeltöö sooritamiseks. Järelevastamise ja järeltööde sooritamise kord sätestatakse kooli õppekavas.

### Kujundav hindamine

(1) Kujundava hindamisena mõistetakse õppe kestel toimuvat hindamist, mille käigus analüüsitakse õpilase teadmisi, oskusi, hoiakuid, väärtushinnanguid ja käitumist, antakse tagasisidet õpilase seniste tulemuste ning vajakajäämiste kohta, innustatakse ja suunatakse õpilast edasisel õppimisel ning kavandatakse edasise õppimise eesmärgid ja teed. Kujundav hindamine keskendub eelkõige õpilase arengu võrdlemisele tema varasemate saavutustega. Tagasiside kirjeldab õigel ajal ja võimalikult täpselt õpilase tugevaid külgi ja vajakajäämisi ning sisaldab ettepanekuid edaspidisteks tegevusteks, mis toetavad õpilase arengut.

(2) Õppetunni vältel saab õpilane enamasti suulist või kirjalikku sõnalist tagasisidet õppeainet ja ainevaldkonda puudutavate teadmiste ja oskuste (sealhulgas üldpädevuste, kooliastme õppe- ja kasvatuseesmärkide ja läbivate teemade) kohta. Kogu õppepäeva vältel annavad pedagoogid õpilasele tagasisidet, et toetada õpilase käitumise, hoiakute ja väärtushinnangute kujunemist. Kool reageerib juhtumitele, mis on vastuolus üldtunnustatud väärtuste ning heade tavadega.

(3) Õpilane kaasatakse enese ja kaaslaste hindamisse, et arendada tema oskust eesmärke seada ning oma õppimist ja käitumist eesmärkide alusel analüüsida ning tõsta õpimotivatsiooni.

(4) Kujundava hindamise ühe vahendina võib kasutada õpimappi. Õpimapp õppimise päevikuna sisaldab nii õppetöid kui ka tööde analüüsi ja tagasisidet. Õpimappe võib koostada aine- ja valdkonnapõhiselt, läbivate teemade või üldpädevuste kohta.

Kõige olulisem on toetada õpilast, motiveerida teda õppima. Õppimist toetav tagasiside näitab kätte õppija tugevused ja nõrkused ning nõrkuste ületamise teed. Hindamise kaudu saab premeerida saavutust ja julgustada edukust, aga ka karistada. Positiivse rõhutamine ja ka väikese edusammu väärtustamine aitavad tekitada, hoida ja tõsta õpilase usku oma loomupärastesse võimetesse ja toimetulekusse. Eneseusk on aga edukuse ja tagasilöökidega toimetuleku eelduseks. Õppija, kes endasse usub, seab kõrgemaid eesmärke ega loobu nii kergesti ka ebaõnnestumiste korral.
.
RÕKis nimetatud hindamise kolmas eesmärk on seotud kokkuvõtva hindamisega. Hinnete põhjal viiakse õpilane järgmisesse klassi või kursusele, tehakse otsus tema sobivuse kohta gümnaasiumisse või kõrgkooli. Kuna selline hindamine mõjutab suuresti õpilase väljavaateid ja võimalusi tulevikus, paneb see suure vastutuse koolidele ja õpetajatele.

Õppeprotsessis kasutatakse tavaliselt mõlemat hindamisviisi – nii kokkuvõtvat kui kujundavat.

##### **Kujundav hindamine**

Kui kokkuvõttev hindamine võrdleb õpilase saavutust õppekava eesmärkidega, siis kujundav hindamine keskendub eelkõige õpilase individuaalsele arengule ja võrdleb tema praegust saavutust varasematega.
Kujundava hindamise käigus õpilasele antav tagasiside koosneb kolmest komponendist:
- kuhu ollakse jõutud,
- kuhu tahetakse jõuda ja
- kuidas sinna kõige paremini saada.
Kujundav hindamine rõhutab õppija tugevusi ja toetub edasiste tegevuse planeerimisel nendele, näidates samal ajal ka lünki teadmistes või oskustes ja võimalusi, kuidas neid täita. Tagasiside peab olema antud õpilase konkreetse töö kohta, sisaldama nõuandeid, kuidas puudusi kõrvaldada ja vältima võrdlust teistega. Kui õpilasele anda selge ülevaade sellest, mida ta konkreetselt teeb valesti ja kuidas asja parandada, suudab ta aktsepteerida ka enda kohta käivat kriitilist sõnumit ja on valmis sellega edasi töötama.
Kujundavast hindamisest saavad kasu kõik õpilased, eriti aga nõrgemad. Kui raskustes õpilased arvavad, et nad lihtsalt pole piisavalt targad, võimekad ega saa nagunii mitte kunagi head tulemust, on nad juba ette loobunud ja määratud läbikukkumisele. Seepärast on äärmiselt oluline kujundada vaimne õpikeskkond, kus valitseb usk, et iga õpilane on võimeline arenguks ja võib olla edukas. Tähtis on mitte rõhuda võimetele, pingeridadele ega võrdlusele teistega. Siis võime loota, et nõrgemad õpilased muutuvad paremaks ja väheneb lõhe, mis lahutab neid tugevamatest.
Ka kokkuvõttev hindamine võib olla kujundava funktsiooniga ja seeläbi efektiivsem. Kokkuvõttev hindamine on motiveerivam, kui õpilane usub, et ta võimed on arendatavad ja tema praegune seis on alus edasiliikumisele. Kui õppija saab tagasisidet sellest, mis õnnestus, mis mitte ja mis suunas jätkata õppimist, toetab kokkuvõttev hindamine edasist õppimist ja arengut. Samas huvitab õpilast üldjuhul ennekõike siiski hinne ja kui seda pole võimalik paremaks muuta, pole enamik õppijad huvitatud kokkuvõtvale hindamisele järgnevast tagasisidest. Seepärast on kõige olulisem kujundav hindamine, mida tehakse kogu aine õppimise jooksul ja mis annab õppijale võimaluse oma tegevust muuta ja õppimist parandada.

## Hindamismeetodid ja -kriteeriumid

**Hindamismeetod** on viis või moodus, kuidas õpiväljundite omandamist kontrollitakse.

 **Hindamiskriteeriumid** on detailselt lahti kirjutatud õpiväljundid. Seos õpiväljundite ja hindamiskriteeriumide vahel peab olema selgelt nähtav ja arusaadav ka õpilastele. Hindamiskriteeriume üldistades peaks olema võimalik uuesti õpitulemused n-ö tagasi tuletada.
Näiteks võib õpiväljund olla järgmine: oskab kirjutada jutustavat laadi isklikku kirja, milles väljendab oma tundeid, mõtteid ja arvamusi.
Hindamismeetod on sel juhul isikliku kirja kirjutamine etteantud sisupunktide põhjal, mille hulka kuulub ka oma arvamuse avaldamine. Selle meetodi hindamiskriteeriumid võiksid olla järgmised:

- kiri on teemakohane, vastab sisupunktidele;
- kiri on vormiliselt õigesti üles ehitatud;
- sõnavara ja grammatika tundmine on ülesande täitmiseks piisavad;
- keelevead on juhuslikud, mitte süsteemsed;
- kirja pikkus on ca 150 sõna.

Hindamiskriteeriumid peavad olema selgelt ja arusaadavalt sõnastatud ja need peavad olema mõõdetavad.

Hindamismeetod peab sobima antud õpiväljundi kontrollimiseks. Kui arenema peab suuline esitlus, siis peab hindamismeetod võimaldama õppijal midagi esitleda. Kui õpiväljund eeldab, et õppija saab hakkama suhtlussituatsioonides, ei piisa päheõpitud dialoogi esitamisest.
Hindamismeetodid, nagu ka õpikontekstid peaks olema võimalikult mitmekesised ja kus vähegi võimalik, sarnanema argimaailma situatsioonidega. Hindamismeetodite mitmekesisus tagab, et iga õpilast hinnatakse aeg-ajalt talle kõige sobivamal viisil. Näiteks on õpilasi, kel õnnestuvad kõige paremini suulised esitlused, samas kui teised ei suuda esinemisärevuse tõttu end parimast küljest näidata. Õppemeetodid ja hindamismeetodid kattuvad õppeprotsessis tihti.
Tuleb silmas pidada, et hindamismeetodid kataksid kõik olulisemad õpiväljundid. Kuna suur osa õpilasi õpib ainult või põhiliselt seda, mida hinnatakse, on hindamine õppimise tagatiseks. Keeleõppe õpiväljundid sisaldavad nii keelepädevust, kultuuridevahelist pädevust kui õpioskusi. Kahte viimast hinnatakse ennekõike kujundavalt suulise hinnangu vormis. Keelepädevuse hindamisel tuleb jälgida, et hinnatud saaksid kõik aspektid. Hnnataks kõiki osaoskusi kas eraldi või integreeritult.

**Hindamismeetodid**

Kõigi meetodite puhul on oluline, et hindamiskriteeriumid oleksid õpilastele teada ja et nad oleksid seotud õpiväljunditega.

* **Kirjalikud kontrolltööd/testid** sisaldavad tavaliselt erinevaid osaoskusi või keeleteadmisi kontrollivaid ülesandeid, mis eeldavaid lühikesi vastuseid (valikvastusega ülesanded, õige-vale vastusega küsimused, lünktekstid jne).
* **Suuline esitlus** võib madalamal keeleoskustasemel olla igapäevasel õpilast vahetult puudutaval teemal (nt minu hobi) ja kõrgemal keeleoskustasemel nt probleemikäsitlus. Esinetakse õpitud teemal, kusjuures pööratakse tähelepanu nii sisule kui esitlusoskusele. Teiste kuulamine annab grupile võimaluse üksteiselt õppida ja arendab analüüsivõimet.
* **Stendiettekanne** on ühel suurel A1-lehel atraktiivselt vormistatud mingi projekti või uurimuse tulemus. Sageli on see rühmatöö kokkuvõte, mis annab võimaluse hinnata nii individuaalset kui meeskonnatööd.
* **Suunatud vestlus** õpilasega tuttaval teemal on meetod suulise suhtlemisoskuse kontrollimiseks. Oluline on vältida päheõpitud vastuste võimalust. Vestlus eeldab küsimustest arusaamist ja spontaanset eneseväljendust.
* **Rollimäng** eeldab suhtlemisoskust. Siin on võimalik rollimäng õpilase ja õpetaja vahel või õpilaste vahel.
* **Essee, kirjand, kiri või jutuke** etteantud teemal kontrollivad kirjutamisoskust. Ülesandesse ja hindamiskriteeriumidesse võiks sisse kirjutada ka sõnade arvu ning soovi korral näiteks teatud keelendite kasutamise.
* **Referaat** eeldabpiisava sõnavara olemasolu ja iseseisa töö oskust.
* **PowerPoint ettekanne.** Hinatakse järgmiste kriteeriumite alusel:

**sisu** - teema valiku põhjendatus;
**esinemine** - korrektne; silmside klassiga; räägib peast (ei loe maha); viitab slaididele
**keel** -  keel arusaadav (ei ole pähe õpitud keerulisi lauseid); vead ei sega arusaamist; tähtsad võõrad sõnad ära seletatud või tõlgitud
**küsimustele vastamin**e - saab küsimustest aru; teab vastuseid

* **Rühmatöö kulgemise analüüs** ja **õpipäevik** on hindamismeetodid, mis annavad võimaluse hinnata protsesssi. See on oluline, sest protsessi käigus avalduvad pädevused, mis on elus väga tähtsad, nt meeskonnatöö oskus, ettevõtlikkus.
* **Õpimapp** (portfoolio) on kogum materjale, mis peegeldavad konkreetse õpilase õpikogemust. Õpimapi sisu ja vormistamise reeglid on selgelt fikseeritud

Hindamismeetodid ja hindamiskriteeriumid antakse õppijatele teada enne ülesande täitma hakkamist

## Enese- ja vastastikhindamine

Õppimist edendav kujundav hindamine eeldab õpilaste kaasamist hindamisse. Kujundava hindamise puhul hindavad õpilased ennast ja kaaslasi nii, et nad mõistaksid õppimise põhieesmärke ja taipaksid, mida nad peavad tegema, et neid saavutada . Seejuures hinnatakse tehtut kolmest aspektist:
- mida ma töö käigus õppisin,
- mida ma oleksin võinud teisiti teha ja
- kuidas ma saaksin seda tulevikus paremini teha.
Enesehindamine on reflektsiooniprotsess, mille käigus õpilane annab hinnangu omaenese tööle. Õpilaste kaasamisel hindamisse enesehindamise kaudu on mitmeid eeliseid.

* Enesehindamine annab õpilastele parema arusaamise sellest, mida neilt oodatakse, kuna nad osalevad hindamiskriteeriumide koostamisel, mille põhjal tööd hinnatakse.
* Õpilased on rohkem kaasatud õppeprotsessi, suureneb nende teadlikkus ja vastutus oma töö eest.
* Enesehindamine rikastab hindamismeetodeid ja toob tundi vaheldust, hoides seeläbi õpilaste huvi ja tähelepanu.
* Enesehindamine annab ka sellist informatsiooni, mida õpetaja muidu ei saaks, nt kui palju pingutust ja aega ülesande täitmine nõudis või millised olid sealjuures õpilase isiklikud ajendid ja eesmärgid.

. **Õppetegevused**

**Õppetegevust kavandades ja korraldades:**

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

2) taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;

3) võimaldatakse õppida individuaalselt ja üheskoos teistega (iseseisvad, paaris- ja rühmatööd), et toetada õpilaste kujunemist aktiivseteks ning iseseisvateks õppijateks;

4) kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;

5) rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi, õppematerjale ja -vahendeid;

6) mitmekesistatakse õpikeskkonda: muuseumid, näitused, teater, kino, kontserdid, arvutiklass jne;

7) kasutatakse erinevaid õppemeetodeid, sh aktiivõpet: rollimängud, arutelud, diskussioonid, projektõpe jne.

**1.8. Füüsiline õpikeskkond**

1) Kool korraldab õppe vajadusel rühmades.

2) Kool korraldab õppe klassis, kus on keeleõppe eesmärkide saavutamist toetav ruumikujundus koos vajaliku õppematerjali, sisustuse ja tehniliste abivahenditega

Keeleteadmised: vene keel B-keelena

* + - * Keeleteadmiste tabel näitab, millisel kooliastmel mingit keeleteadmist õpetama hakatakse, mitte selle omandamist. Keeleteadmiste tabel ei kajasta keelepädevuse kujunemist.
* Keeleteadmisi tuleb vaadelda ühtsete keeleoskustasemete kontekstis, lähtudes sellest, milliseid grammatika komponente mingil tasemel kirjeldatud keeletoiminguteks võiks vaja minna.
* Keelestruktuurid on esitatud kooliastmeti ja need on seotud sellel kooliastmel saavutatava keeleoskustasemega, seega tuleb neid käsitleda koos osaoskuste tabeli ning kooliastmete õpitulemustega osaoskustes.

|  |  |  |  |
| --- | --- | --- | --- |
|  | II kooliaste | III kooliaste | GümnaasiumB1-keeleoskustasemel võõrkeel |
| KIRI JA HÄÄLDUS | Vene tähestik.Nimede kirjutamine vene ja eesti keeles, translitereerimisreeglid. Tähemärkide häälikuline tähendus. Sõnarõhk.Täishäälikute hääldamine eel- ja järelrõhulistes silpides, reduktsioon.Kaashäälikud. Sisihäälikute hääldamine. Häälikute sarnastumine: helilised/helitud, palataalsed/mittepalataalsed.Sõnarõhk tegusõna *быть*vormides.Sõnarõhu muutumine nimisõnade nimetava käände mitmuse vormi moodustamisel. | Sõnarõhu muutumine nimisõnade käänamisel.Sõnarõhu muutumine tegusõnade vormides. | Häälikuvaheldused tegusõnade pööramisel.  |
| NIMISÕNA | Grammatiline sugu: naissoost nimisõnad –*а*/-*я-*lõpuga; meessoost sõnad, mille lõpus on kaashäälik või –*й* ja -a/-я (*папа, дедушка, дядя*); kesksoost sõnad -*о*/-*е*-lõpuga. Nimisõnade mitmuse nimetava käände moodustamine (*ы*- ja *и*-lõpulised meessoost ja naissoost sõnad; *а*- ja *я*-lõpulised kesksoost ja meessoost sõnad).  | Mees- ja naissoost sõnad, mille lõpus on –*ь*. Naissoost sõnad, mille lõpus on *-ия* (nt *Эстония, история, гимназия*). Kesksoost sõnad *имя*ja *время*; kesksoost sõnad, mille lõpus on -*ие*(nt *задание*). Üldsoost nimisõnad (nt *сирота, коллега, умница*). Käänete nimetused ja küsimused. Sageli kasutatavad käändumatud sõnad (nt *евро, кино, метро, пальто, кофе*).Käändkonnad; nimisõna käändelõpud ainsuses (I ja II käändkond). Родительный: kuuluvuse väljendamine (nt *книгабрата, отецКристины*); eitus нет sõnaga, koha tähistamine (küsimus *откуда?* ja vastus eessõnade *из* ja *с* abil).Предложный: sise- ja väliskoha tähistamine (küsimus *где?* ja vastus *в* ja *на* eessõnade abil).Винительный: sise- ja väliskoha tähistamine (küsimus *куда?* ja vastus eessõnade *в* ja *на* abil); otsese tegevuse objekti tähistamine (nt tegusõnadega *видеть, читать, любить*).Дателъный: käändevormide kasutamine eessõnata; tegusõnadega*желать, верить, помогать;* kuid *желать чего? Р.п.; верить во что? В.п.*Tворительный käändevormide kasutamine eessõnata. | Родительный käände kasutamine *у, от* ja *без* eessõnadega, tunnuse tähistamine (nt *урок музыки, платье из шёлка*), vahemaa ja ajavahemiku tähistamine (*от ... до*; *с ... до*).Дательный:Küsimused *к кому? к чему?* ja vastused. Eessõna *по* kasutamine.Творительный: Küsimused *с кем? с чем?* ja vastused.Предложный: Küsimused *о ком? о чём?* ja vastused. I ja II käändkond: mitmuse käändelõpud. III käändkond, ainsuse ja mitmuse vormid.*Singularia tantum* sõnad. *Pluralia tantum* sõnad. Ees-, isa- ja perekonnanimede käänamine; käändumatud nimed.Osaobjekt родителъный käändes*(*nt *дай мне молока, соли*), nn„второй родителный” *(nt выпей соку).* |
| OMADUSSÕNAD | Omadussõna lõpud ainsuse ja mitmuse nimetavas käändes (tüve lõpphäälik palataliseerimata/palataliseeritud; küsimused *какой? какая? какое? какие?*). Omadussõna ühildumine nimisõnaga ainsuse ja mitmuse nimetavas käändes. | Omadussõnade käänamine ainsuses sõltuvalt sõna tüvest (tüve lõpuhäälik palataalne/mittepalataalne).Omadussõna võrdlusastmete moodustamine. | Omadussõna võrdlusastmete moodustamine (tüvemuutused (nt *глубокий*>*глубже*), supletiivsed vormid (nt *хорошо*>*лучше*) ja kasutamine.Omadussõna lühivormide moodustamine ja kasutamine. |
| TEGUSÕNA | Tegusõna *быть*: oleviku Ø-vorm; mineviku vormi moodustamine; tuleviku vormid: ainsuse/mitmuse pöördelõpud. Eitav kõneliik: *Я не играю, Мальчик не играет, Мы не играем* jne).Tegusõnade pööramine (olevik ja tulevik).Mineviku vormide moodustamine. | I pöördkond (*еть*-, *ать-, ять-*lõpulised tegusõnad) ja II pöördkond (*ить-*lõpulised tegusõnad). Enesekohased tegusõnad ja nende pöördevormid (nt *интересоваться*, *находиться*); tegusõnade *просыпаться, причёсываться, заниматься, находиться, мыться, умываться, одеваться, начинаться, кончаться* pööramine.Verbirektsioon (käänete kaupa). Tingiv kõneviis ja selle vormi moodustamine.Käskiv kõneviis ja selle vormi moodustamine. | Faasiverbide pööramine ja kasutamine tegusõnalises liitöeldises (nt *начал говорить, продолжал спорить, кончил разговаривать*).Modaalverbide *мочь* ja *хотеть* pööramine ning kasutamine tegusõnalises liitöeldises (nt *могу говорить, хочу играть*).Liikumisverbid: kindlas suunas e sihipärane liikumine vs edasi-tagasi või kaootiline liikumine. Liikumisverbide pööramine.Verbi aspekt: imperfektiivse/perfektiivse aspekti ajavormid. Aspektipaari mõiste: kõnehetkel toimuv või kestev tegevus / ühekordne või tulevikus toimuv tegevus (nt *обнимать/обнять\**); kestev tegevus või seisund / toimunud tulemuslik tegevus (nt *надевать/надеть\**); imperfektiivsust (nt *каждый год, всегда, долго, часто*) või perfektiivsust (nt *завтра, вчера, скоро, в будущем*) rõhutavad kontekstisõnad.Eritüvelised aspektipaarid, iseärasused verbide pööramisel: nt *говорить/сказать\*, брать/взять\*, класть/положить\*, садиться/сесть\*, ловить/поймать\*, возвращать/вернуть\*, ложиться/лечь\**. |
| ASESÕNA | Isikulised asesõnad. Isikuliste asesõnade käänamine.Omastavad asesõnad ainsuses ja mitmuses.  | Omastavate asesõnade käänamine. Näitavad asesõnad ja nende käänamine. | Possessiivsuse väljendamine omastavate asesõnade abil. |
| MÄÄRSÕNA | Lubamine ja keelamine (*можно, нельзя*). Hinnangut väljendavad määrsõnad (*хорошо, плохо*).  | Määrsõnade *здесь, тут, там* kasutamine. Määrsõnade moodustamine omadussõnadest.  | Määrsõnade võrdlusastmete moodustamine ja kasutamine. |
| ARVSÕNA | Põhiarvsõnad. Küsimus *сколько лет?* ja vastus (nimisõnaga *год, года*/*лет*). | Järgarvsõnad.  | Põhiarvsõnadekäänamine.Järgarvsõnadekäänamine. |
| ABISÕNAD | Rinnastavad sidesõnad *и, а, но.*  | Eitussõna *нет* (nt *нет отца, мамы, книги*). Eessõnade *в*, *на, из, с* kasutamise (koha tähistamiseks).Eraldusseose väljendamine sidesõnaga *или*.  | Eessõnad, mida kasutatakse родительный käändega. Eessõnade *к* ja *по* kasutamine.Eessõnad, mida kasutatakse творительный käändega.Eessõnad, mida kasutatakse предложный käändega.Alistavad sidesõnad: *что, чтобы, потому что, если, когда, где, как, который*.  |
| LAUSE STRUKTUUR | Küsimused *Кто это? Что это?* ja vastused. Küsimused *Кто это был? Что это было?* ja vastused. Subjekti ja predikaadi tähistamine ( *Я играю, ты играешь, он/она играет, мы играем, вы играете, они играют; Мальчик играет, Дети играют* jne). Lihtlause: koordinatsioon aluse ja öeldise vahel. | Lihtöeldis ja öeldistäide (nimisõna nimetavas käändes, määrsõna, isikuline asesõna). Küsimus *где?* ja vastus (määrsõnade *здесь, тут, там* kasutamine, предложный kääne).Öeldistäide (nimisõna творительный käändes).Küsimus *куда?* ja vastus (винительный kääne).Küsimus *откуда?* ja vastus (родительный kääne).Küsimused *чей? чья? чьё? чьи?* ja vastused (possesiivsete asesõnade kasutamine, родительный kääne).Küsimus *когда?какого года? в каком году?* ja vastused (nädalapäevad,kuud, kellaaeg, aasta). | Lauselaiendid: määrus ja täiend.Aluseta lihtlaused: nt *Что ты делаешь? - Сижу и пишу письмо*.Öeldistäide (omadussõna lühi- ja pikk vorm, possessiivsed asesõnad).Täiendi ühildumine põhisõnaga soos, arvus ja käändes (ainsus), arvus ja käändes (mitmus). |

Keeleoskustasemed.

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKAKORREKTSUS  |
| A1.1 | Tunneb väga aeglases ja selges sidusas kõnes ära õpitud sõnad ja fraasid; arusaamist toetab pildimaterjal. Reageerib pöördumistele adekvaatselt (nt tervitused, tööjuhised). Tunneb rahvusvaheliselt kasutatavaid lähedase hääldusega sõnu (nt hamburger, film, takso, kohv) | Tunneb õpitava keele tähemärke. Tunneb tekstis ära tuttavad nimed, sõnad (sh rahvus-vaheliselt kasutatavad) ja fraasid. Loeb sõnu, fraase ja lauseid õpitud sõnavara ulatuses; arusaamist võib toetada pildimaterja | Oskab vastata väga lihtsatele küsimustele ning esitada samalaadseid küsimusi õpitud sõnavara ja lausemallide piires. Vajab vestluskaaslase abi, võib toetuda emakeelele ja žestidele.  | Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (ärakiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel.  | Kasutab üksikuid äraõpitud tarindeid ja lausemalle, kuid neiski tuleb ette vigu.  |
| A1.2 | Saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest. Mõistab selgelt ja aeglaselt antud juhiseid ning pöördumisi. Vajab kordamist, osutamist, piltlikustamist vms.  | Loeb lühikesi lihtsaid tekste (nt ürituste kavad, postkaardid, meilid,kuulutused, sildid, teeviidad, lühiankeedid, küsimustikud, -teated, -sõnumid) ja leiab neist vajaliku faktiinfo. Saab aru lihtsatest kirjalikest tööjuhistest. Lugemise tempo on väga aeglane, teksti mõistmiseks võib vaja minna korduvat lugemist. Tekstist arusaamiseks oskab kasutada õpiku sõnastikku.  | Oskab lühidalt tutvustada iseennast ja oma ümbrust. Saab hakkama õpitud sõnavara ja lausemallide piires lihtsate dialoogidega; vajab vestluskaaslase abi. Hääldusvead võivad põhjustada arusaamatusi. Kõnes esineb kordusi, katkestusi ja pause.  | Oskab lühidalt kirjutada iseendast ja teisest inimesest. Oskab täita lihtsat küsimustikku. Tunneb õpitud sõnavara õigekirja. Kasutab lause alguses suurtähte ja lause lõpus õiget kirjavahemärki.  | Kasutab üksikuid äraõpitud tarindeid ja lausemalle, kuid neiski tuleb ette vigu.  |

**Ainekava. Vene keel 6. Klass**

**Keeleoskuse hea tase 6.klassi lõpus**:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Vene keel | A 1.1- A 1.2 | A 1.1 | A 1.1- A 1.2 | A 1.1 |

|  |  |  |  |  |
| --- | --- | --- | --- | --- |
| **Teemavaldkonnad** | Õpitulemused | **Metoodilised soovitused**  | Soovitused lõimingu osas  | Soovitused hindamise osas |
| Mina ja teised. Enese ja kaaslaste tutvustus; enesetunne, välimuse kirjeldus, ühised tegevused **Kodu ja lähiümbrus**. Pereliikmed ja sugulased, pereliikmete tegevusalad; kodu asukoht.**Kodukoht Eesti.** Riik, pealinn, rahvused; aastaajad ja ilm.**Igapäevaelu. Õppimine ja töö**. Lihtsamad tegevused kodus ja koolis ning nendega seonduvadesemed.**Vaba aeg.** Lemmiktegevused ja eelistused.Vt. tabelit „Keeleteadmised.“ | 1) saab aru igapäevastest väljenditest ja lühikestest lausetest;2) kasutab õpitud väljendeid ja lühilauseid oma vajaduste väljendamiseks ning omalähiümbruse (pere, kodu, kool) kirjeldamiseks;3) reageerib adekvaatselt lihtsatele küsimustele ja korraldustele;4) on omandanud esmased teadmised õpitava keele kultuuriruumist;5) rakendab õpetaja juhendamisel varem omandatud õpioskusi ja -strateegiaid;6) seab endale õpieesmärke ning hindab koostöös kaaslaste ja õpetajaga oma saavutusi;7) töötab õpetaja juhendamisel iseseisvalt, paaris ja rühmas. | 1) kuuldu põhjal pildi joonistamine või täiendamine;2) sobitusülesande lahendamine (nt pildi vastavus kirjeldusele);3) dialoogide, laulude ja luuletuste esitamine;4) rääkimine pildi alusel;5) häälega lugemine;6) lihtsa faktilise info leidmine tekstist;7) mudeli järgi kirjutamine;8)õppesõnastiku kasutamine. | 1.Üldpädevused.Sotsiolingvistilise pädevuse kaudu areneb õppija keelekasutuseolukohasus(viisakusreeglid, keeleregister jm).Pragmaatilise pädevuse kaudu areneb õppija võime mõista ja luua tekste.Suhtluspädevust arendatakse keeleliste toimingute (kuulamise, lugemise, rääkimise, kirjutamise)kaudu.2. Läbivad teemad.Läbivad teemad on võõrkeelte õppesisusse ja valdkonnapädevustesse tedlikult sisse kirjutatud. Läbivate teemade kajastamine võõrkeelte valdkonnaainetes on õppeprotsessi loomulik osa. | Igal õppeperioodil peab õpilane saama tagasisidet hinde vormis. Tunnustama peab ka tulemuse saavutamiseks tehtudjõupingutusi. Vigu käsitletakse õppeprotsessis normaalse õppimise osana, nende analüüsiminesoodustab õpitava mõistmist ning võimaldab õpilasel oma keelekasutust korrigeerida.**6.klassis**hinnatakse õppe alguses põhiliselt õpilase kuulatud tekstist arusaamist ja suulistväljendusoskust, jõudes õppe edenedes kõigi osaoskuste hindamiseni. Puudustele juhib õpetajatähelepanu taktitundeliselt. Hinnates kasutatakse hindeid ning suulisi või kirjalikke sõnalisihinnangud, mis toovad esile õpilase tugevused ja edusammud. Vt. tabelit „Keeleoskuse hea tase.“ |

Ainekava. Vene keel 7. klass

|  |  |  |  |  |
| --- | --- | --- | --- | --- |
| **Teemavaldkonnad** | Õpitulemused | **Metoodilised soovitused**  | Soovitused lõimingu osas  | Soovitused hindamise osas |
| **Mina ja teised.** Huvid ja võimed, iseloom; tervis; suhted sõpradega ja lähikondsetega.**Kodu ja lähiümbrus.** Kodu ja koduümbrus, kodukoha tuntumad vaatamisväärsused; igapäevasedkodused tööd ja tegemised, perekondlikud sündmused ja tähtpäevad.**Kodukoht Eesti.** Eesti asukoht ja sümboolika, riigikord, tähtpäevad ja kultuuritavad, vaatamisväärsused;elu linnas ja maal; ilmastikunähtused, loodus ja käitumine looduses, looduskaitse. **Riigid ja nende kultuur.** Õpitavat keelt kõnelevate riikide sümboolika, tähtpäevad ja kombed;mõned tuntumad sündmused ja saavutused ning nendega seotud nimed ajaloo- jakultuurivaldkonnast; õpitava keele kultuuriruumi kuuluvad riigid; Eesti naaberriikide ja tuntumatemaailmariikide nimed, rahvad ja keeled.**Igapäevaelu. Õppimine ja töö.** Koolitee; koolielu; tee küsimine ja juhatamine; hügieeni- jatoitumisharjumused ning tervislik eluviis, suhtlemine teeninduses ja arsti juures; ametid jakutsevalik.**Vaba aeg.** Huvid, erinevad vaba aja veetmise viisid; meediavahendid; reklaam; kultuurilinemitmekesisus.Vt. Tabelit „Keeleteadmised.“ | 1) saab aru igapäevastest väljenditest ja lühikestest lausetest;2) kasutab õpitud väljendeid ja lühilauseid oma vajaduste väljendamiseks ning omalähiümbruse (pere, kodu, kool) kirjeldamiseks;3) reageerib adekvaatselt lihtsatele küsimustele ja korraldustele;4) on omandanud esmased teadmised õpitava keele kultuuriruumist;5) rakendab õpetaja juhendamisel varem omandatud õpioskusi ja -strateegiaid;6) seab endale õpieesmärke ning hindab koostöös kaaslaste ja õpetajaga oma saavutusi;7) töötab õpetaja juhendamisel iseseisvalt, paaris ja rühmas. | 1) kuuldu põhjal pildi joonistamine või täiendamine;2) sobitusülesande lahendamine (nt pildi vastavus kirjeldusele);3) dialoogide, laulude ja luuletuste esitamine;4) rääkimine pildi alusel;5) häälega lugemine;6) lihtsa faktilise info leidmine tekstist;7) mudeli järgi kirjutamine;8) õpikusõnastiku kasutamine. | 1.Üldpädevused.Sotsiolingvistilise pädevuse kaudu areneb õppija keelekasutuseolukohasus(viisakusreeglid, keeleregister jm).Pragmaatilise pädevuse kaudu areneb õppija võime mõista ja luua tekste.Suhtluspädevust arendatakse keeleliste toimingute (kuulamise, lugemise, rääkimise, kirjutamise)kaudu.2. Läbivad teemad.Läbivad teemad on võõrkeelte õppesisusse ja valdkonnapädevustesse tedlikult sisse kirjutatud. Läbivate teemade kajastamine võõrkeelte valdkonnaainetes on õppeprotsessi loomulik osa. | Igal õppeperioodil peab õpilane saama tagasisidet hinde vormis. Tunnustama peab ka tulemuse saavutamiseks tehtudjõupingutusi. Vigu käsitletakse õppeprotsessis normaalse õppimise osana, nende analüüsiminesoodustab õpitava mõistmist ning võimaldab õpilasel oma keelekasutust korrigeerida.**7.klassis** hinnatakse õppe alguses põhiliselt õpilase kuulatud tekstist arusaamist ja suulistväljendusoskust, jõudes õppe edenedes kõigi osaoskuste hindamiseni. Puudustele juhib õpetajatähelepanu taktitundeliselt. Hinnates kasutatakse hindeid ning suulisi või kirjalikke sõnalisihinnangud, mis toovad esile õpilase tugevused ja edusammud.Vt. Tabelit „Keeleoskuse hea tase.“ |

**Keeleoskuse hea tase 7.klassi lõpus:**

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Vene keel | A 1.1- A 1.2 | A 1.1- A 1.2 | A 1.1- A 1.2 | A 1.1- A 1.2 |

**Ainekava.Vene keel 8.klass.**

|  |  |  |  |  |
| --- | --- | --- | --- | --- |
| **Teemavaldkonnad** | Õpitulemused | **Metoodilised soovitused**  | Soovitused lõimingu osas  | Soovitused hindamise osas |
| **Mina ja teised.** Huvid ja võimed, iseloom; tervis; suhted sõpradega ja lähikondsetega.**Kodu ja lähiümbrus.** Kodu ja koduümbrus, kodukoha tuntumad vaatamisväärsused; igapäevasedkodused tööd ja tegemised, perekondlikud sündmused ja tähtpäevad.**Kodukoht Eesti.** Eesti asukoht ja sümboolika, riigikord, tähtpäevad ja kultuuritavad, vaatamisväärsused;elu linnas ja maal; ilmastikunähtused, loodus ja käitumine looduses, looduskaitse. **Riigid ja nende kultuur.** Õpitavat keelt kõnelevate riikide sümboolika, tähtpäevad ja kombed;mõned tuntumad sündmused ja saavutused ning nendega seotud nimed ajaloo- jakultuurivaldkonnast; õpitava keele kultuuriruumi kuuluvad riigid; Eesti naaberriikide ja tuntumatemaailmariikide nimed, rahvad ja keeled.**Igapäevaelu. Õppimine ja töö.** Koolitee; koolielu; tee küsimine ja juhatamine; hügieeni- jatoitumisharjumused ning tervislik eluviis, suhtlemine teeninduses ja arsti juures; ametid jakutsevalik.**Vaba aeg.** Huvid, erinevad vaba aja veetmise viisid; meediavahendid; reklaam; kultuurilineMitmekesisusVt tabelit „ Keeleteadmised.“ | 1) saab aru igapäevastest väljenditest ja lühikestest lausetest;2) kasutab õpitud väljendeid ja lühilauseid oma vajaduste väljendamiseks ning omalähiümbruse (pere, kodu, kool) kirjeldamiseks;3) reageerib adekvaatselt lihtsatele küsimustele ja korraldustele;4) on omandanud esmased teadmised õpitava keelekultuuriruumist;5) rakendab õpetaja juhendamisel varem omandatud õpioskusi ja -strateegiaid;6) seab endale õpieesmärke ning hindab koostööskaaslaste ja õpetajaga oma saavutusi;7) töötab õpetaja juhendamisel iseseisvalt, paaris ja rühmas. | 1) sobitusülesande lahendamine 2) dialoogide, laulude esitamine;3) rääkimine pildi alusel;4) häälega lugemine;5) faktilise info leidmine tekstist;6) mudeli järgi kirjutamine;7)eri liiki tekstide kuulamine ja lugemine;8) adapteeritud eakohaste tekstide iseseisev lugemine;9) meedia- ja autentsete audiovisuaalsete materjalide kasutamine (nt uudised, lühifilmid);10) loovtööde kirjutamine (nt sõnumid, postkaardid, isiklikud kirjad, kuulutused,lühiülevaated);11)sõnaraamatu kasutamine. | 1.Üldpädevused.Sotsiolingvistilise pädevuse kaudu areneb õppija keelekasutuseolukohasus(viisakusreeglid, keeleregister jm).Pragmaatilise pädevuse kaudu areneb õppija võime mõista ja luua tekste.Suhtluspädevust arendatakse keeleliste toimingute (kuulamise, lugemise, rääkimise, kirjutamise)kaudu.2. Läbivad teemad.Läbivad teemad on võõrkeelte õppesisusse ja valdkonnapädevustesse tedlikult sisse kirjutatud. Läbivate teemade kajastamine võõrkeelte valdkonnaainetes on õppeprotsessi loomulik osa. | Igal õppeveerandilhinnatakse kõikiosaoskusi kas eraldi või lõimitul.Igal veerandil saab õpilane tagasisidet kirjaliku hinnangu või hinde vormis kõigi osaoskuste kohta.Soovitatav on kasutadaülesandeid, mis hõlmavad erinevaid osaoskusi.Vt. Tabelit „Keeleoskuse hea tase.“ |

**Keeleoskuse hea tase 8.klassi lõpus:**

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Vene keel | A 2.1 - A 2.2 | A 2.1- A 2.2 | A 2.1- A 2.2 | A 2.1- A 2.2 |

**Ainekava. Vene keel 9. klass.**

|  |  |  |  |  |
| --- | --- | --- | --- | --- |
| **Teemavaldkonnad** | Õpitulemused | **Metoodilised soovitused**  | Soovitused lõimingu osas  | Soovitused hindamise osas |

|  |  |  |  |  |
| --- | --- | --- | --- | --- |
| **Mina ja teised.** Huvid ja võimed, iseloom; tervis; suhted sõpradega ja lähikondsetega**Kodu ja lähiümbrus.** Kodu ja koduümbrus, kodukoha tuntumad vaatamisväärsused; igapäevasedkodused tööd ja tegemised, perekondlikud sündmused ja tähtpäevad.**Kodukoht Eesti.** Eesti asukoht ja sümboolika, riigikord, tähtpäevad ja kultuuritavad, vaatamisväärsused;elu linnas ja maal; ilmastikunähtused, loodus ja käitumine looduses, looduskaitse. **Riigid ja nende kultuur.** Õpitavat keelt kõnelevate riikide sümboolika, tähtpäevad ja kombed;mõned tuntumad sündmused ja saavutused ning nendega seotud nimed ajaloo- jakultuurivaldkonnast; õpitava keele kultuuriruumi kuuluvad riigid; Eesti naaberriikide ja tuntumatemaailmariikide nimed, rahvad ja keeled.**Igapäevaelu. Õppimine ja töö.** Koolitee; koolielu; tee küsimine ja juhatamine; hügieeni- jatoitumisharjumused ning tervislik eluviis, suhtlemine teeninduses ja arsti juures; ametid jakutsevalik.**Vaba aeg.** Huvid, erinevad vaba aja veetmise viisid; meediavahendid; reklaam; kultuurilinemitmekesisus.Vt. Tabelit „Keeleteadmised.“ | 1) tuleb toime teda puudutavates igapäevastes suhtlusolukordades õpitavat keelt emakeelenarääkiva kõnelejaga;2) saab õpitud temaatika piires aru lausetest ja sageli kasutatavatest väljenditest;3) mõistab õpitud temaatika piires olulist;4) kirjutab lühikesi tekste õpitud temaatika piires;5) hangib infot erinevatest võõrkeelsetest infoallikatest;6) on omandanud esmased teadmised õpitava keele maa kultuuriloost;7) teadvustab eakohaselt õpitava maa ja oma maa kultuuri erinevusi ning oskab neidarvestada;8) töötab iseseisvalt, paaris ja rühmas;9) hindab õpetaja abiga oma tugevaid ja nõrku külgi seatud eesmärkide järgi ning vajadusekorral kohandab oma õpistrateegiaid. | 1) eri liiki eakohaste tekstide kuulamine ja lugemine;2) adapteeritud eakohaste tekstide iseseisev lugemine;3) meedia- ja autentsete audiovisuaalsete materjalide kasutamine (nt uudised, lühifilmid);4) loovtööde kirjutamine (nt sõnumid, postkaardid, isiklikud kirjad, kuulutused,lühiülevaated);5) projektitööd;6) lühiettekanded (nt pildikirjeldus, hobide tutvustamine, projektitööde kokkuvõtted);7) rolli- ja suhtlusmängud;8) info otsimine erinevatest võõrkeelsetest teatmeallikatest (nt sõnaraamatud, internet). | 1.Üldpädevused.Sotsiolingvistilise pädevuse kaudu areneb õppija keelekasutuseolukohasus(viisakusreeglid, keeleregister jm).Pragmaatilise pädevuse kaudu areneb õppija võime mõista ja luua tekste.Suhtluspädevust arendatakse keeleliste toimingute (kuulamise, lugemise, rääkimise, kirjutamise)kaudu.2. Läbivad teemad.Läbivad teemad on võõrkeelte õppesisusse ja valdkonnapädevustesse tedlikult sisse kirjutatud. Läbivate teemade kajastamine võõrkeelte valdkonnaainetes on õppeprotsessi loomulik osa. | Igal õppeveerandilhinnatakse kõikiosaoskusi kas eraldi või lõimitul.Igal veerandil saab õpilane tagasisidet kirjaliku hinnangu või hinde vormis kõigi osaoskuste kohta.Soovitatav on kasutadaülesandeid, mis hõlmavad erinevaid osaoskusi.Vt. Tabelit „Keeleoskuse hea tase.“ |

**Keeleoskuse hea tase 9.klassi lõpus:**

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Vene keel | A 2.2 | A 2.2 | A 2.2 | A 2.2 |